Olympiske idretter

Olympiske idretter er idretter det konkurreres i under olympiske sommer- og vinterleker. Antallet idretter og typer av øvelser kan variere noe fra ett OL til et annet. Under Sommer-OL 2012 sto 26 idretter på programmet, til de planlagte lekene i Rio de Janeiro i 2016 vil det bli lagt til ytterligere to slik at programmet når opp til den maksimale grensen på 28 idretter. Vinter-OL 2014 vil inneholde syv idretter.Den Den internasjonale olympiske komités (IOK) definisjon av idrett er noe annerledes enn den generelle definisjonen. IOK har fastsatt et hierarki av idretter, disipliner og øvelser, og definerer en idrett ut fra det idrettsforbundet som organiserer idretten internasjonalt. For eksempel organiserer Det internasjonale skiforbundet (FIS) både alpine øvelser og langrenn, så disse regnes som to disipliner av én idrett. En disiplin kan så bestå av flere øvelser, for eksempel er 15 km fristil for menn og 10 km fristil for kvinner to disipliner innen langrenn.
Hvorvidt en sport eller disiplin er inkludert i det olympiske programmet avgjøres av IOK på basis av utbredelsen på verdensbasis, det vil si at antall land som konkurrerer i en gitt idrett er indikator på sportens utbredelse. IOK stiller strengere krav for herreidretter som skal inkluderes i et OL (fordi de er representert i høyere antall) og for sommeridretter (siden flere nasjoner konkurrerer i sommer-OL).
Det olympiske programmet er ikke statisk, og flere idretter som det tidligere ble avholdt olympiske konkurranser i, som polo og tautrekking, har blitt tatt ut av programmet. Disse idrettene, kjent som «ikke videreførte idretter», ble tatt vekk enten på grunn av mangel på interesse eller fravær av et hensiktsmessig styrende organ. Bueskyting og tennis er eksempler på idretter som det ble konkurrert i under de tidlige lekene og som senere ble droppet av IOK, men som nå har klart å komme tilbake til på olympiske programmet (i henholdsvis 1972 og 1988). Prøvegrener har ofte blitt inkludert i de olympiske leker, vanligvis for å fremme en lokal sport fra vertslandet eller for å måle interesse og støtte for idretten. Noen slike idretter, som baseball og curling, har blitt lagt til det offisielle OL-programmet (i henholdsvis 1992 og 1998, baseball ble avviklet etter Sommer-OL 2008).


== Olympiske sommerleker ==

[trenger oppdatering]
Under det første moderne OL ble det konkurrert i ni idretter Siden den gang har antallet idretter gradvis steget til 28. Under Sommer-OL 2012 ble det riktignok bare konkurrert i 26 idretter etter at IOK i 2005 besluttet å fjerne baseball og softball fra det olympiske programmet. IOKs 121. kongress i København 9. oktober 2009 stemte IOK å gjeninnsette både golf og rugby i det olympiske programmet, noe som betyr at antall idretter det skal konkurreres i under Sommer-OL 2016 vil være tilbake til 28 igjen.For at en idrett eller disiplin skal bli vurdert for til programmet under sommer-OL, må den bli mye praktisert i minst 75 land spredt over fire kontinenter.


=== Gjeldende sommerprogram ===
Følgende idretter (eller disipliner av en sport) utgjorde det offisielle programmet under Londonlekene i 2012. Tallene i hver celle indikerer antall øvelser for hver idrett under de respektive lekene, et punkt ( • ) betegner at sporten var med som en prøvegren.
Sju av de 26 idrettene består av flere disipliner. Disipliner fra samme idrett er gruppert under samme farge:
     Vannsport –
     Padling –
     Sykling –
     Turn –
     Volleyball –
     Hestesport –
     Bryting
For hestesport og bryting indikerer tallene i hver celle antall konkurranser per sport, ikke antall øvelser.

		
		


=== Ikke videreførte idretter ===
Idrettene i listen under var tidligere med som offisielle idretter under sommer-OL, men er ikke i det nåværende programmet. Tallet i rutene indikerer hvor mange øvelser det ble konkurrert i, et punkt ( • ) betegner at sporten var med som en prøvegren. Fra og med Sommer-OL 2016 vil både golf og rugby stå på programmet igjen.

		
		


=== Prøvegrener under sommer-OL ===
Følgende idretter har vært med som prøvegrener under de olympiske sommerleker, men har aldri vært med på det offisielle programmet:

 
Seilflyging ble forfremmet fra prøvegren til offisiell olympisk idrett i tide til Sommer-OL 1940, men disse lekene ble avlyst på grunn av andre verdenskrig.


== Olympiske vinterleker ==

Før det første vinter-OL ble arrangert i 1924 ble det konkurrert i kunstløp og ishockey under sommer-OL. Disse to idrettene ble først satt på programmet i henholdsvis 1908 og 1920, men ble en del av programmet fra og med de første vinterlekene. Den internasjonale vintersportsuken, senere anerkjent av IOK som de første olympiske vinterleker, besto av ni idretter. Antallet idretter i vinter-OL har siden blitt redusert til syv, som omfatter totalt femten disipliner.. Fram til og med lekene i 1948 gikk skiskyting under navnet militært patruljeløp, men IOK har bestemt at disse to øvelsene skal regnes som én i de olympiske historiebøkene. 
En idrett eller disiplin må bli mye praktisert i minst 25 land på tre kontinenter for å bli inkludert på OL-programmet.


=== Gjeldende vinterprogram ===
[trenger oppdatering]
Følgende idretter (eller disipliner av en idrett) utgjør det nåværende offisielle programmet. Tallene i hver celle indikerer antall øvelser for hver idrett det ble konkurrert i på de respektive lekene (de røde cellene tyder på at disse idrettene ble avholdt under sommerlekene), et punkt ( • ) betegner at sporten var med som en prøvegren. Ved noen anledninger ble både de offisielle medaljeøvelsene og prøvegrener innen samme idrett avholdt i samme OL.
Tre av de syv idrettene består av flere disipliner. Disipliner fra samme idrett er gruppert under samme farge:
     Bobsleigh – 
     Ski –
     Skøyter 


=== Prøvegrener i vinter-OL ===
Følgende idretter har blitt demonstrert under vinter-OL for årene vist, men har aldri vært med på den offisielle OL-programmet:

 
Militært patruljeløp var en offisiell øvelse under Vinter-OL 1924, men IOK regner det som skiskyting og ikke som en egen sport. Ski-ballett var på samme måte en prøvegren under freestyle. Funksjonshemmede idretter er nå en del av Paralympiske vinterleker.


== Referanser ==


== Eksterne lenker ==
(en) Olympic sports – kategori av bilder, video eller lyd på Commons 
Olympic Official Reports
International Olympic Committee - Sports
IOC Olympic Programme Commission
Internasjonale idrettsforbund